# Die Schedelsche Weltchronik (deutsch):035

| 034 <<<Vorheriges Blatt | Die Schedelsche Weltchronik Blatt XXXV | Nächstes Blatt>>> 036 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## XXXIIII verso:

* Das drit alter
* Dise Carmentis was ein tochter Euandri. die erfunde die lateinischen buchstaben. A b c d e f g h etc.
* Salmon der sun Naason ist geporn als die. lxx. außleger setzen im. iij$^m$. vij$^c$. xxv. iar der werlt. das ist vor der gepurt Cristi. j$^m$. iiij$^c$. lxxiiij. iar. Diser was ein hertzog in dem geslecht Juda vnd gieng mit Josue in das gelobt lannd. vnnd name zu der ee Raab das gemain weib.
* Italus der ko$^e$nig pawet bey dem fluss Tiberis ein stat darinn regiret er. daselbsthin wardt darnach rom gepawet von demselben ytalo ist darnach das gantz welsch lannd ytalia genant worden.
* Von disem Rechab entsprung ein gar gaistlicher stamm. der zu diser zeit sol gewesen sein. vnd er kome her von yetro des Moyses freu$^e$nd vnd ward bekert in dem iu$^e$dischen glawben.
* Tiberias oder Tiberiadis die stat vor zeiten Zennreth oder Cynaroth genant ligt bey den gestat des meers zwu$^e$schen dem aufgang vnnd dem mittemtag. auff zwu meyl von Bethulia dem berg da Judith den Holofernem erto$^e$dtet. Als nw darnach dieselb stat von Herode dem regirer gallilee wider auffgericht wardt: do wardt sie Tiberio dem kaiser zu eren Tiberiadis genant vnd yetzo haist sie Tiberias. In derselben stat hat Cristus Matheuz vom zol zum apostelstand auffgenomen. Ettwen was daselbst ein bischoff der das gallileysch meer innen het. Bey diser statt sind (als man sagt) natu$^e$rlich warm pad. In derselben stat endet sich die gegent decapoleos von iren. x. fu$^e$rnemlichen stetten also genant. In derselben gegent nit weit von Tiberiade ist der see Asphaltides. der von wegen seiner gro$^e$sse vnd des wassers vnbeweglichkait das todt meer genant wirdt. dann dasselb wasser ist also sterr vnd zehe von den letten oder leym der den windwellen widerstrebt das es weder von dem windt wirdt bewegt noch auch einiche schiffung geduldet. sunder alle todte ding in die tieffe versencket. vnnd kaynerlay materi leidet. dann die vom liecht erleu$^e$cht wirdt.

## XXXV recto:

Blat XXXV
der werlt
Vmb dise zeit haben die ko$^e$nig in welschen landen zeregirn angefangen. vnd ire namen offt verwandelt. vnd der allererst was Janus. der pawet einen pallast der wardt nach im Janiclum genant. vnd er wardt darnach fu$^e$r einen grossen got gehalten. vnd wirdt mit zwayen angesichten gepildet. vnd sein feiertag in dem anfang des iars begangen. daru$^e$mb das er ein ende des vergangen vnd ein anfang des ku$^e$nftigen iars was. vnd daher ist der erst monat von ime Januarius genent. sunst nennt man ine auch den zwystringen.
Saturnus der vater Jouis ein konig der von Creta der sun Arij des suns Ninie. des suns Nini. des suns Beli. des suns nemroths. fieng an zeregirn zu der zeit ysaac vnd wardt darnach durch Jouem seinen sun von dem ko$^e$nigreich außgetriben. Als nw Janus sahe das Saturnus burgerlich oder fridlich leben vnd weingarten pflantzen vnd leren wolt do name er ine gu$^e$tlich auff vnnd taylet das reich mit im. vnd Saturnus gepar daselbst Picum der nach ime regiret. Etliche nennen ine Stercucium nach dem myst dann von ime als einem allererfarnsten agkerman wardt erfunden das mit dem myst des vihs die egker getu$^e$ngt solten werden. daru$^e$mb machten sie ine nach seinen. tod einen got des agkers vnd gantzer glu$^e$ckseligkait. von den ro$^e$mern wardt die pildnus Saturni entworffen eins trawrigen angesichts. alt mit groen hare. in seiner lingken hand ein sicheln vnd in der rechten ein flammschiessender drack. Das trawrig angesicht bedeutet das er auß seinen reich vertriben wardt. oder das der anfang des sterns Saturni trawrige ding bedewtet. Item alt dann diser stern ist der allerkeltist in seiner wu$^e$rckung. daru$^e$mb sind der stainpock vnd wasserman (die saturnus verweiset) kalte zaichen. Item mit groem hare. dann er macht reyff vnd schnee in den yetzgenanten zaichen. Item ein sicheln. dann er hat den agkerpaw gefunden. oder daru$^e$mb das er ein veindt menschlicher natur ist auß seiner kelte dann er hielte (als Seruius setzt) an seinem lingken arm seine kinder die er mit der sicheln erto$^e$dtet. Item der tragk bedeu$^e$tet das er dz ende des iars ist. Er wirt auch ein vater Jouis genant. dann er ist ho$^e$her dann Jupiter. Er het auch ein wasserfarbig klayd an. dann sein stern ist kaltter vnd wasseriger natur. Saturnus empfieng auch gern die opfferung ein iungen menschen in den tod. dann der teu$^e$fel erlu$^e$stigt sich in der vergiessung des menschlichen pluts auß grausamkayt des opfferes. vnd auß dem neyd des menschlichen geslechts.
Iuno ein tochter Saturni vnd Opis. vnnd ein swester vnd weib des Jupiters ist zu diser zeit gewesen vnnd auß haydnischer irrung ein ko$^e$nigin der go$^e$tter. vnnd daru$^e$mb von den hayden ein go$^e$ttin der ko$^e$nigreich reichtu$^e$mer vnd gemahelschafft genant worden. vnd wolten das sie ein verweserin oder pflegerin der geperenden sein solt. daru$^e$mb machten sie ir einen scho$^e$nen wagen vnd wappen daran. vnd schriben ir. xiiij. fu$^e$rtreffenlich wartterin oder pflegerin zu. der dann auch (als sie sprechen) zu wartt gegeben wardt ein pfab. an dess swantz dise go$^e$ttin (als Ouidius setzt) die awgen Argi irs hirten von Mercurio erslagen angesetzet het. Dise Juno empfieng auß dem Jupiter den Vulcanum vnd wardt nach irem absterben vnder die go$^e$ttin gezelet. die Samyer pawten ir einen edeln tempel.
Picus der sun Saturni was der erst ko$^e$nig. der von Laurento. vnd ein fu$^e$rtreffenlicher streyter. vnnd ein tichter ku$^e$nftiger ding auß dem geschray der fo$^e$gel vnnd wardt auch vndter die go$^e$tter gezelet.
Faunus was der ander ku$^e$nig der von Laurento. vnnd er was auch ein got der ihenen die also wolten oder maynten.
Von den Sibillen
Alle die frawen die weyssagen. oder ku$^e$nftige ding verku$^e$nden werden gemainikglich nach kriechyschen gezu$^e$ng Sibille genant. derselben sind von den hoh gelerten zehen beschriben. als eine von Persis. die ander Libica. die drit Delphica. die vierd Cymeria: die fu$^e$nfft Erithrea. die sechst Samya. die sibend Cumana oder Amalthea. die acht Hellespontica. die newndt Frigia. die zehend Tiburtina.
* ↑ WS:Vorlage: vud